สพฐ.รื้อหลักสูตรพื้นฐานนำร่องใช้ปี 59
ศึกษาข้อดีข้อเสียและทิศทางโลก ยกเลิกกำหนดชั่วโมงเรียนเท่ากัน,ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า สำนักงานคณะกรรมการการศึกษาขั้นพื้นฐาน (สพฐ.) เตรียมปรับหลักสูตรแกนกลางการศึกษาขั้นพื้นฐาน พ.ศ.2551 ซึ่งเป็นการปรับหลักสูตรครั้งใหญ่ โดย สพฐ.จะตั้งคณะกรรมการพัฒนาหลักสูตรแกนกลางการศึกษาขั้นพื้นฐานระดับกระทรวง มี รมว.ศึกษาธิการเป็นประธานและ ดร.สุชาติ วงษ์สุวรรณ ที่ปรึกษา สพฐ. เป็นหัวหน้าคณะทำงานปรับปรุงหลักสูตร ใช้ระยะเวลาดำเนินการ 1-2 ปี ซึ่งได้กำหนดกระบวนการและปฏิทินการดำเนินการ 12 ขั้นตอน อาทิ เดือน ต.ค.-ม.ค.2558 ศึกษาวิเคราะห์ข้อมูล ก.พ.-เม.ย. กำหนดกรอบทิศทางของหลักสูตร พ.ค.รับฟังความคิดเห็น มิ.ย.ยกร่างหลักสูตรแกนกลาง ก่อนที่จะปรับปรุงร่างและนำไปทดลองนำร่องใช้ในปีการศึกษา 2559 จากนั้นจะติดตามประเมินผลและปรับปรุงเพื่อเสนอบอร์ด กพฐ.อนุมัติ และเสนอกระทรวงศึกษาธิการ (ศธ.) ประกาศใช้หลักสูตรจริงในปีการศึกษา 2560,เลขาธิการ กพฐ.กล่าวว่า ขณะนี้ สพฐ.อยู่ระหว่างศึกษาวิจัยวิเคราะห์ข้อดีข้อเสียของหลักสูตรเดิม และดูทิศทางแนวโน้มสังคมโลก การสร้างเด็กในศตวรรษที่ 21 และหลักสูตรการศึกษาของนานาชาติ รวมทั้งจะนำร่างหลักสูตรการศึกษาขั้นพื้นฐานที่ ดร.ภาวิช ทองโรจน์ อดีตเลขานุการ รมว.ศธ. ศึกษาไว้มาปรับใช้ อย่างไรก็ตาม แม้ยังไม่แน่ชัด ว่าจะปรับหลักสูตรเป็นกี่กลุ่มสาระการเรียนรู้ แต่ที่เปลี่ยนแปลงอย่างชัดเจนคือ การจัดสัดส่วนเวลาเรียน ที่จะไม่กำหนดชั่วโมงเรียนแบบ 60 ชั่วโมงเท่ากันเหมือนเดิม แต่ต่อไปเด็กที่เรียนชั้น ป.1-3 จะเรียนเน้นหนักในเรื่องของภาษาไทย คณิตศาสตร์ วิทยาศาสตร์เป็นหลัก เพื่อให้อ่านออกเขียนได้ ส่วนที่เหลืออาทิ สังคม จะเรียนในสัดส่วนที่น้อยกว่า ส่วน ป.4-6 และ ม.ต้น สัดส่วนวิชาอื่นจะเพิ่มขึ้น และเมื่อเรียน ชั้น ม.ปลาย สัดส่วนวิชาเรียนจะเท่ากันในแต่ละกลุ่มสาระ หรืออาจจะเน้นวิชาที่ต้องใช้สอบต่อระดับมหาวิทยาลัย และจะปรับหลักสูตรสถานศึกษาให้ครอบคลุมท้องถิ่นมากกว่าเดิม.
ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า สำนักงานคณะกรรมการการศึกษาขั้นพื้นฐาน (สพฐ.) เตรียมปรับหลักสูตรแกนกลางการศึกษาขั้นพื้นฐาน พ.ศ.2551 ซึ่งเป็นการปรับหลักสูตรครั้งใหญ่
กมล รอดคล้าย,สุชาติ วงษ์สุวรรณ,ภาวิช ทองโรจน์,กพฐ.,ปรับปรุงหลักสูตร,หลักสูตรพื้นฐาน